Gode muligheder for handicappede i Nordjylland Handicappede har gode muligheder for at komme i arbejde i Nordjylland. I hvert fald, hvis man skal tro en undersøgelse fra Socialforskningsinstituttet. Sammenligner fire regioner Undersøgelsen sammenligner fire beskæftigelsesregioner: Nordjylland Sjælland inklusiv hovedstaden Syddanmark Midtjylland Hver fjerde i job er handicappet Nordjylland skiller sig ud fra de øvrige regioner på flere områder. Blandt andet udgør handicappede i Nordjylland næsten en fjerdedel af de beskæftigede, mens det for de andre regioner er omkring en femtedel. Nordjyder positive overfor handicappede Undersøgelsen viser også at nordjyder har den mest positive indstilling overfor handicappede kolleger. 95 procent af de nordjyske lønmodtagere har ikke noget imod at arbejde med handicappede, mens det er omkring 85 procent i de andre regioner.

Referat:
Nordjylland er den region, der har flest handicappede i arbejde, samtidig med at nordjyder er de mest positivt indstillede overfor handicappede kolleger. Det viser en ny undersøgelse fra socialforskningsinstituttet.